b'\n_START_ARTICLE_\nVescomtat de Dinan\n_START_PARAGRAPH_\nEl vescomtat de Dinan, despr\xc3\xa9s senyoria, fou una jurisdicci\xc3\xb3 feudal de Normandia centrada a Dinan._NEWLINE_El primer vescomte esmentat fou Ham\xc3\xb3 o Aimo I casat amb Roiantelina, que governava al final del segle X. Va tenir un fill Aim\xc3\xb3 II que apareix en una donaci\xc3\xb3 datada entre 1029 i 1037 a favor de l\'arquebisbat de Rouen. Un Aim\xc3\xb3 vescomte (no es diu de quin lloc) \xc3\xa9s esmentat en una donaci\xc3\xb3 del duc Alan a l\'abadia de Marmoutier datada entre 1015 i 1032 i es suposa que era el mateix personatge. Va deixar dos fills._NEWLINE_Hamo I va tenir altres tres fills: Jungueni, abat de Dol (Bretanya) i arquebisbe de Tours, Joscel\xc3\xad I, senyor de Dinan, i Rivall\xc3\xb3 senyor de Dol._NEWLINE_Joscel\xc3\xad de Dinan va deixar un fill de nom Jofre I fundador del priorat de Saint-Malo de Dinan, casat amb Radegunda, que va tenir cinc fill dels quals Oliver va rebre terres a Hartland i Devon i va fundar el priorat de Jugon i era viu a mitjan segle XII; el seu germ\xc3\xa0 Alan devia ser el successor per\xc3\xb2 no consta com a senyor (Alan fou assassinat el 1157, en tot cas poc despr\xc3\xa9s, sin\xc3\xb3 abans, de pujar al poder), t\xc3\xadtol que s\xc3\xad que es d\xc3\xb3na al seu fill Roland; el 1185 o 1186 Roland confirmava una carta de donaci\xc3\xb3 a l\'abadia de Pont-Pillard. El va succeir la seva germana Emma, casada amb Hug d\'Alluie, i en segones noces amb Robert III senyor de Vitr\xc3\xa9 (fill de Robert II de Vitre). Aquest va morir l\'11 de novembre de 1173 i el va succeir a Vitr\xc3\xa9 el seu fill Andreas, i m\xc3\xa9s tard a Dinan un altre fill, Alan II._NEWLINE_Alan II (mort despr\xc3\xa9s del 1200) estava casat amb Clem\xc3\xa8ncia de Foug\xc3\xa8res (fill de Guillem de Foug\xc3\xa8res) que va morir l\'endem\xc3\xa0 de Nadal del 1252. El va succeir la seva filla Gerv\xc3\xa0sia de Vitr\xc3\xa9 que s\'esmenta per darrer cop en una donaci\xc3\xb3 el 1224, i que va agafar el t\xc3\xadtol de vescomtessa de Dinan. Es va casar en primeres noces amb Juhel senyor de Mayenne (fill de Jofre de Mayenne) que va morir en batalla el 2 o 4 de maig de 1220; en segones noces amb Jofre vescomte de Rohan, fill del vescomte de Rohan Alan IV que va morir el 15 de setembre de 1221 i en terceres noces (abans de 1224) amb Ricard, fill de Guillem (+1234). Morta la seva dona, Ricard es va proclamar "senyor de Dinan" (de iure uxoris) i el 1231 va succeir al seu germ\xc3\xa0 com a earl de Pembroke; a Anglaterra era el cap del partit dels barons i antagonista dels amics d\'Enric III. Per temor a una tra\xc3\xafci\xc3\xb3 va refusar visitar al rei a Gloucester l\'agost del 1233 i fou declarat tra\xc3\xafdor fugint a Irlanda on fou atacat per diversos senyors instigats per Peter des Roches (abril de 1234) sent derrotat i ferit i va morir presoner sense fills. A Pembroke el va succeir el seu germ\xc3\xa0 Gilbert (+1241) i despr\xc3\xa9s un altre germ\xc3\xa0 Anselm (+1245), tots dos sense fills mascles, amb el que la l\xc3\xadnia es va extingir. L\'her\xc3\xa8ncia privativa corresponia a les germanes d\'Anselm.\n_START_SECTION_\nRefer\xc3\xa8ncia\n_START_PARAGRAPH_\nGenealogia'